അമരീന്ദറിന്റെ തിരോധാനം പാര്ട്ടിയെ ബാധിക്കില്ല : കോണ്ഗ്രസ് നേതാവ് ന്യൂഡല്ഹി: പഞ്ചാബ് മുന് മുഖ്യമന്ത്രി അമരീന്ദര് സിങ്ങിന്റെ വിട പറയല് പാര്ട്ടിയെ ബാധിക്കില്ലെന്ന് മുതിര്ന്ന കോണ്ഗ്രസ് നേതാവ് ഹരീഷ് റാവത്ത്. കോണ്ഗ്രസ് വിട്ട് പുതിയ പാര്ട്ടി പ്രഖ്യാപിക്കാന് പോകുന്നുവെന്ന അമരീന്ദറിന്റെ പ്രഖ്യാപനത്തിന് പിന്നാലെയാണ് റാവത്തിന്റെ പ്രസ്താവന . പാര്ട്ടി നേതാക്കളും കോണ്ഗ്രസ് നേതാവ് രാഹുല് ഗാന്ധിയും റാവത്തും നടത്തിയ കൂടിക്കാഴ്ചയില് അമരീന്ദറിന്റെ വിഷയം ചര്ച്ചയായിരുന്നു. പാര്ട്ടി വിട്ടുപോകാന് സാധ്യതയുള്ള നേതാക്കളെക്കുറിച്ചുള്ള കണക്കുകൂട്ടലിലാണ് ഇപ്പോള് കോണ്ഗ്രസ്. അതെ സമയം സിങ്ങിന്റെ അടുത്ത അനുയായികളായ നേതാക്കളും പാര്ട്ടി വിടുമെന്നാണ് വിവരം. സിങ്ങിന്റെ പാര്ട്ടി രൂപീകരണവുമായി ബന്ധപ്പെട്ട നീക്കങ്ങള് നിരീക്ഷിച്ചുവരികയാണ് കോണ്ഗ്രസ്. ബി.ജെ.പിയുമായി സഖ്യത്തിന് വഴങ്ങിയതോടെ സിങ്ങില്നിന്ന് നിരവധി കോണ്ഗ്രസ് നേതാക്കള് അകന്നതായും വാര്ത്തകളുണ്ട് . ചൊവ്വാഴ്ചയാണ് അമരീന്ദര് പുതിയ പാര്ട്ടി രൂപവത്കരിക്കുന്നുവെന്ന വിവരം പുറത്തുവിട്ടത്. ജനങ്ങളുടെ താല്പര്യം സംരക്ഷിക്കുന്നതിനാണ് പാര്ട്ടിയെന്നും അമരീന്ദര് ചൂണ്ടിക്കാട്ടിയിരുന്നു . അദ്ദേഹത്തിന്റെ തീരുമാനം കോണ്ഗ്രസില് യാതൊരു മാറ്റങ്ങളുമുണ്ടാക്കില്ല. പുതിയ മുഖ്യമന്ത്രി ചരണ്ജിത്ത് സിങ് ചന്നിയുടെ പ്രവര്ത്തനങ്ങളുടെ അടിസ്ഥാനത്തിലാകും പാര്ട്ടിയുടെ പ്രവര്ത്തനങ്ങള് വിലയിരുത്തുക. അദ്ദേഹം അത് നന്നായി കൈകാര്യം ചെയ്യുന്നുണ്ട് റാവത്ത് പറഞ്ഞു. അദ്ദേഹത്തിന്റെയുള്ളിലെ മതേതരത്വത്തെ അമരീന്ദര് സ്വയം കൊന്നതായി തോന്നുന്നു. ഒരു വര്ഷത്തോളമായി ഡല്ഹി അതിര്ത്തിയില് കര്ഷകരെ തളച്ചിടുന്ന ബി.ജെ.പിയോട് അദ്ദേഹത്തിന് എങ്ങനെ ക്ഷമിക്കാന് കഴിയും ? റാവത്ത് ചോദിച്ചു.The post അമരീന്ദറിന്റെ തിരോധാനം പാര്ട്ടിയെ ബാധിക്കില്ല : കോണ്ഗ്രസ് നേതാവ് first appeared on MalayalamExpressOnline.